सामग्री: तेज़ गेंदबाज़ शोएब अख़्तर और मोहम्मद आसिफ समेत कुछ पाकिस्तानी क्रिकेटरों ने पिछले दिनों एस्सेल ग्रुप की नवगठित इंडियन क्रिकेट लीग (आईसीएल) के लुभावने पैकेज ठुकरा दिए थे.  

पीसीबी के अध्यक्ष नसीम अशरफ़ ने बीबीसी से कहा, "केंद्रीय अनुबंध में ए-श्रेणी के खिलाड़ियों को एक लाख डॉलर, बी-श्रेणी के खिलाड़ियों को 50 हजार डॉलर और सी-श्रेणी के खिलाड़ियों को 25 हजार डॉलर का बोनस दिया जाएगा."

हालाँकि अशरफ़ ने इस बात को मानने से इनकार कर दिया कि पीसीबी की इस घोषणा का ताल्लुक़ आईसीएल के लुभावने पैकेजों से है. 

'ख़ौफ़ नहीं'

मोहम्मद यूसुफ़, इमरान फ़रहत और अब्दुल रज़्जाक ने पीसीबी से केंद्रीय अनुबंध का प्रस्ताव मिलने के बावजूद आईसीएल से जुड़ने का फ़ैसला किया था. 

रज़्जाक ने तो अंतरराष्ट्रीय क्रिकेट से भी संन्यास ले लिया है, जबकि बोर्ड यूसुफ़ को मनाने का प्रयास कर रहा है. 

पीसीबी ने आईसीएल को मान्यता देने से इनकार किया है और अपने खिलाड़ियों को चेतावनी दी है कि जो भी खिलाड़ी आईसीएल से जुड़ेगा, उस पर पाकिस्तान के लिए खेलने पर प्रतिबंध लगा दिया जाएगा. 

पीसीबी अध्यक्ष ने कहा कि देश में दूरदराज के गाँव और मोहल्लों से क्रिकेट प्रतिभाओं की तलाश के लिए 'हंट फ़ॉर हीरोज़' शुरू किया गया है. 

इस कार्यक्रम के तहत तलाशी गई लगभग 30 प्रतिभाओं को लाहौर स्थित राष्ट्रीय क्रिकेट अकादमी में तराशा जाएगा.

\nपिछली सामग्री को संक्षेप में निम्नानुसार किया जा सकता है:
पाकिस्तान क्रिकेट बोर्ड (पीसीबी) ने उसके साथ अनुबंध करने वाले क्रिकेटरों के लिए मोटी रकम का ऐलान किया हैं. ये राशि बतौर बोनस दी जाएगी.